პოლონეთის ეკონომიკის მინისტრმა, ბატონმა პიოტრ გრეგორ ვოზნიაკმა განაცხადა, რომ პოლონეთს საექსპორტო წარმოების ხელშეწყობის მთელი სისტემა აქვს, რომელიც ასეთი დინამიური ზრდის ერთ-ერთი საფუძველი იყო. მათ შორის აღსანიშნავია სწორედ საერთაშორისო გამოფენებში მონაწილეობისას დახმარება. კონკრეტულად, თბილისში ან სხვა ქვეყანაში, როცა მეწარმე აწყობს გამოფენას და იქ მონაწილეობს, მთელი საგამოფენო ხარჯების ნახევარს თავის თავზე იღებს. სახელმწიფოს ამისათვის მარტო ამ წელს 52 მილიონი ზლოტი აქვს გამოყოფილი ეკონომიკის სამინისტროსათვის, რომელიც თავის დაქვემდებარებაში მყოფი საინვესტიციო სააგენტოს საშუალებით აფინანსებს საექსპორტო ბიზნესის საერთაშორისო გამოფენებში მონაწილეობას.